CELEX: 32008D0896
Language: lv
Date: 2008-11-20 00:00:00
Title: 2008/896/EK: Komisijas Lēmums ( 2008. gada 20. novembris ) par pamatnostādnēm ar risku pamatotajai dzīvnieku veselības uzraudzības shēmai, kā paredzēts Padomes Direktīvā 2006/88/EK (izziņots ar dokumenta numuru K(2008) 6787) (Dokuments attiecas uz EEZ)

2.12.2008   
            
            
               LV
            
            
               Eiropas Savienības Oficiālais Vēstnesis
            
            
               L 322/30
            
         
      KOMISIJAS LĒMUMS
   
   (2008. gada 20. novembris)
   par pamatnostādnēm ar risku pamatotajai dzīvnieku veselības uzraudzības shēmai, kā paredzēts Padomes Direktīvā 2006/88/EK
   (izziņots ar dokumenta numuru K(2008) 6787)
   (Dokuments attiecas uz EEZ)
   (2008/896/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2006. gada 24. oktobra Direktīvu 2006/88/EK par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli (1), un jo īpaši tās 10. panta 4. punktu,
   tā kā:
   
               (1)
            
            
               Direktīvā 2006/88/EK paredzēti minimālie kontroles pasākumi, kas jāpiemēro, ja ir aizdomas par ūdensdzīvnieku saslimšanu ar konkrētām slimībām vai šādu slimību uzliesmojumu gadījumā. Turklāt minētās direktīvas IV pielikuma II daļā uzskaitītas konkrētas eksotiskās un neeksotiskās slimības.
            
         
               (2)
            
            
               Direktīvas 2006/88/EK 10. panta 1. punktā noteikts, ka dalībvalstīm jānodrošina, lai visās audzētavās un gliemju audzēšanas zonās izmantotu ražošanas veidam atbilstīgu, ar risku pamatotu dzīvnieku veselības uzraudzības shēmu. Šādā shēmā jāņem vērā pamatnostādnes, kuras jāizstrādā saskaņā ar minētās direktīvas 10. panta 4. punktā paredzēto kārtību.
            
         
               (3)
            
            
               Saskaņā ar Direktīvu 2006/88/EK ar risku pamatotās dzīvnieku veselības uzraudzības shēmas mērķis ir noteikt mirstības pieaugumu visās audzētavās un gliemju audzēšanas zonās atkarībā no ražošanas veida, kā arī noteikt minētās direktīvas IV pielikuma II daļā uzskaitītās slimības audzētavās un gliemju audzēšanas zonās, kurās ir pret šīm slimībām uzņēmīgas sugas. Turklāt saskaņā ar Direktīvas 2006/88/EK III pielikuma B daļu pārbaudēm, ko veic, īstenojot šādu shēmu, ir arī mērķis sniegt padomus akvakultūras nozares uzņēmumiem par akvakultūras dzīvnieku veselības jautājumiem un vajadzības gadījumā veikt veterināros pasākumus.
            
         
               (4)
            
            
               Akvakultūras nozare Kopienā ir ļoti daudzveidīga, tādēļ ar risku pamatotā dzīvnieku veselības uzraudzības shēma jāpielāgo šīs nozares struktūrai un dzīvnieku veselības stāvoklim katrā dalībvalstī. Tāpēc pamatnostādnēs, kas dalībvalstīm šādā shēmā jāņem vērā, jāietver tikai vispārīgi norādījumi.
            
         
               (5)
            
            
               Tāpēc ir lietderīgi šajā lēmumā noteikt pamatnostādnes, kuras jāņem vērā ar risku pamatotajā dzīvnieku veselības uzraudzības shēmā.
            
         
               (6)
            
            
               Šajā lēmumā noteiktie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Šā lēmuma pielikumā ir noteiktas pamatnostādnes, kuras jāņem vērā Direktīvas 2006/88/EK 10. panta 1. punktā paredzētajā ar risku pamatotajā dzīvnieku veselības uzraudzības shēmā.
   2. pants
   Šis lēmums ir adresēts dalībvalstīm.
   
      Briselē, 2008. gada 20. novembrī
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 328, 24.11.2006., 14. lpp.
   
      PIELIKUMS
      PAMATNOSTĀDNES, KURAS JĀŅEM VĒRĀ AR RISKU PAMATOTAJĀ DZĪVNIEKU VESELĪBAS UZRAUDZĪBAS SHĒMĀ, KAS PAREDZĒTA DIREKTĪVAS 2006/88/EK 10. PANTA 1. PUNKTĀ
      1.   Pamatnostādņu mērķis
      Šo pamatnostādņu mērķis ir sniegt dalībvalstīm norādījumus par Direktīvas 2006/88/EK 10. panta 1. punktā paredzēto ar risku pamatoto dzīvnieku veselības uzraudzības shēmu (“ar risku pamatotā dzīvnieku veselības uzraudzības shēma”).
      2.   Pārbaužu saturs
      2.1.   UZSKAITES UN KLĪNISKO IZMEKLĒŠANU PĀRBAUDE
      Katrai pārbaudei audzētavā vai gliemju audzēšanas zonā būtu jāietver Direktīvas 2006/88/EK 8. pantā minētā uzskaites analīze, īpaši pievēršot uzmanību mirstības uzskaitei, lai varētu novērtēt uzskaiti par veselības stāvokli audzētavā vai gliemju audzēšanas zonā.
      Jāpārbauda visu epidemioloģisko vienību reprezentatīva izlase.
      Ja iespējams, jāveic nesen mirušu vai mirstošu akvakultūras dzīvnieku reprezentatīvas izlases klīniska izmeklēšana (gan iekšķīgi, gan ārīgi), lai konstatētu būtiskas patoloģiskas izmaiņas. Minētā izmeklēšana it īpaši jāveic ar mērķi noteikt inficēšanos ar kādu no Direktīvas 2006/88/EK IV pielikuma II daļā uzskaitītajām slimībām (“uzskaitītā slimība”).
      Ja minētās izmeklēšanas rezultāti liecina par jebkādām aizdomām par šādu slimību, konkrētajiem akvakultūras dzīvniekiem audzētavā vai gliemju audzēšanas zonā jāveic laboratoriskā pārbaude.
      Direktīvas 2006/88/EK V nodaļā ir paredzēti sīki izklāstīti noteikumi par pasākumiem, kas jāveic gadījumos, kad ir aizdomas par uzskaitīto slimību un/vai tā tiek apstiprināta.
      2.2.   PARAUGU ŅEMŠANA UN LABORATORISKĀ PĀRBAUDE
      Ne vienmēr jāņem paraugi laboratoriskai pārbaudei. Nosakot, vai ir nepieciešams ņemt paraugus, jāņem vērā informācija, kas iegūta, pārbaudot uzskaiti audzētavā vai gliemju audzēšanas zonā un pārbaudot akvakultūras dzīvniekus, kā arī cita būtiska informācija.
      3.   Izvēle starp kompetento iestādi, privātiem veterinārārstiem un citiem ūdensdzīvnieku veselības jomā kvalificētiem dienestiem pārbaužu veikšanai
      Dalībvalstīm jāizlemj, vai pārbaudes, kas veicamas ar risku pamatotās dzīvnieku veselības uzraudzības shēmas ietvaros, jāveic kompetentajai iestādei, vai arī šīs pārbaudes jāļauj veikt arī privātiem veterinārārstiem un citiem ūdensdzīvnieku veselības jomā kvalificētiem dienestiem.
      4.   Pārbaužu biežums
      Direktīvas 2006/88/EK III pielikuma B daļā noteikts pārbaužu veikšanas ieteicamais biežums audzētavās un gliemju audzēšanas zonās. Šo biežumu nosaka divi faktori:
      
                  a)
               
               
                  veselības stāvoklis attiecīgajā dalībvalstī, zonā vai iecirknī saistībā ar minētās direktīvas IV pielikuma II daļā uzskaitītajām neeksotiskajām slimībām (“uzskaitītās neeksotiskās slimības”);
               
            
                  b)
               
               
                  riska pakāpe audzētavā vai gliemju audzēšanas zonā saistībā ar inficēšanos ar slimībām vai to izplatīšanos.
               
            5.   Veselības stāvoklis audzētavās un gliemju audzēšanas zonās
      Direktīvas 2006/88/EK III pielikuma B daļā izšķir šādas veselības stāvokļa kategorijas.
      
                  I kategorija:
               
               
                  
                              a)
                           
                           
                              pasludināta par slimības neskartu saskaņā ar Direktīvas 2006/88/EK 49. panta 1. punkta a) vai b) apakšpunktu vai 50. panta 1. punkta a) vai b) apakšpunktu. Šādu statusu nosaka fakts, ka:
                              
                                          i)
                                       
                                       
                                          dalībvalstī, zonā vai iecirknī, kā arī attiecīgā gadījumā šīs dalībvalsts, zonas vai iecirkņa ūdens avotos nav sastopama neviena no sugām, kas ir uzņēmīga pret konkrēto(-ām) slimību(-ām), vai
                                       
                                    
                                          ii)
                                       
                                       
                                          ir zināms, ka patogēns nav spējīgs izdzīvot dalībvalstī, zonā vai iecirknī, kā arī attiecīgā gadījumā šīs dalībvalsts, zonas vai iecirkņa ūdens avotos;
                                       
                                    
                        
                              b)
                           
                           
                              pasludināta par slimības neskartu saskaņā ar Direktīvas 2006/88/EK 49. panta 1. punkta c) apakšpunktu vai 50. panta 1. punkta c) apakšpunktu. Šis statuss pamatojas uz mērķtiecīgu uzraudzību, kas atbilst Direktīvas 2006/88/EK V pielikuma II daļas nosacījumiem.
                           
                        
            
                  II kategorija:
               
               
                  nav pasludināta par slimības neskartu, bet uz to attiecas uzraudzības programma, kas apstiprināta saskaņā ar Direktīvas 2006/88/EK 44. panta 1. punktu.
               
            
                  III kategorija:
               
               
                  nav zināms, ka ir inficēšanās, bet uz to neattiecas programma, lai iegūtu slimības neskartas teritorijas statusu.
               
            
                  IV kategorija:
               
               
                  ir zināms, ka ir inficēšanās, bet uz to attiecas izskaušanas programma, kas apstiprināta saskaņā ar Direktīvas 2006/88/EK 44. panta 2. punktu.
               
            
                  V kategorija:
               
               
                  ir zināms, ka ir inficēšanās. Uz to attiecas obligātie kontroles pasākumi, kas paredzēti Direktīvas 2006/88/EK V nodaļā.
               
            Vajadzības gadījumā pārbaudes, kas veiktas ar risku pamatotās dzīvnieku veselības uzraudzības shēmas ietvaros, var apvienot ar:
      
                  a)
               
               
                  pārbaudēm, kas veiktas uzraudzības programmas vai izskaušanas programmas ietvaros saskaņā ar Direktīvu 2006/88/EK (II vai IV kategorijas zonās vai iecirkņos);
               
            
                  b)
               
               
                  jebkādu uzraudzību, kas veikta, lai saglabātu slimības neskartas teritorijas statusu (I kategorijas zonās vai iecirkņos, kas pasludināti par slimības neskartiem saskaņā ar Direktīvas 2006/88/EK 49. panta 1. punkta a) vai b) apakšpunktu vai 50. panta 1. punkta a) vai b) apakšpunktu);
               
            
                  c)
               
               
                  jebkādu uzraudzību, kas veikta, īstenojot kontroles pasākumus saskaņā ar Direktīvas 2006/88/EK V nodaļu (V kategorijas zonās vai iecirkņos).
               
            Izstrādājot ar risku pamatoto dzīvnieku veselības uzraudzības shēmu, dalībvalstīm jāņem vērā šādi aspekti:
      
                  a)
               
               
                  audzētavās vai gliemju audzēšanas zonās, kurās ir II un IV kategorijas veselības stāvoklis, saskaņā ar Direktīvu 2006/88/EK apstiprinātajā uzraudzības programmā vai izskaušanas programmā paredzētais pārbaužu biežums ir lielāks nekā minētās direktīvas III pielikuma B daļā ieteiktais pārbaužu biežums; tāpēc dalībvalstīm nav nepieciešams noteikt īpašas prasības par pārbaužu biežumu audzētavās vai gliemju audzēšanas zonās, kas atrodas teritorijās, uz kurām attiecas šādas programmas;
               
            
                  b)
               
               
                  dalībvalstīm ir nepieciešams noteikt īpašas prasības par to pārbaužu biežumu, kuras veic ar risku pamatotās dzīvnieku veselības uzraudzības shēmas ietvaros, galvenokārt audzētavās vai gliemju audzēšanas zonās, kas atrodas teritorijās, kurās ir I, III un V kategorijas veselības stāvoklis, atkarībā no konkrētiem apstākļiem un valsts mēroga pasākumiem;
               
            
                  c)
               
               
                  jāņem vērā, ka audzētavā vai gliemju audzēšanas zonā veselības stāvoklis saistībā ar atšķirīgām slimībām var būt atšķirīgs; tā tas ir, piemēram, audzētavās un gliemju audzēšanas zonās, kurās tur sugas, kas ir uzņēmīgas pret vairāk nekā vienu no uzskaitītajām neeksotiskajām slimībām (1).
               
            6.   Riska pakāpes noteikšana audzētavās un gliemju audzēšanas zonās
      6.1.   IEVADS
      Audzētavās un gliemju audzēšanas zonās riska pakāpe atšķiras ne vien dažādās teritorijās ar atšķirīgu veselības stāvokli, bet arī teritorijās ar vienādu veselības stāvokli (2).
      6.2. iedaļā sniegti norādījumi par riska faktoriem, kuri jāņem vērā, nosakot riska pakāpi audzētavās un gliemju audzēšanas zonās.
      6.3. iedaļā sniegts paraugs, kuru var izmantot, lai klasificētu audzētavas un gliemju audzēšanas zonas kā augsta, vidēja vai zema riska audzētavas un gliemju audzēšanas zonas. Dalībvalstis var izmantot citus paraugus, lai noteiktu riska pakāpi audzētavās un gliemju audzēšanas zonās, ja tās uzskata šādus paraugus par piemērotākiem attiecīgajā situācijā.
      Šie norādījumi neietver informāciju par veidu, kādā dalībvalstīm būtu jāpiemēro 6.3. iedaļā sniegtais paraugs. Dalībvalstis drīkst:
      
                  a)
               
               
                  piemērot minēto paraugu katrā atsevišķā audzētavā un gliemju audzēšanas zonā, lai noteiktu konkrēto riska pakāpi tajā; vai
               
            
                  b)
               
               
                  izmantot minēto paraugu, lai klasificētu dažādos audzētavu un gliemju audzēšanas zonu veidus savas valsts teritorijā un, pamatojoties uz šo klasifikāciju, noteikt, kura veida audzētavas un gliemju audzēšanas zonas būtu uzskatāmas par zema, vidēja vai augsta riska audzētavām un gliemju audzēšanas zonām.
               
            6.2.   RISKA FAKTORI
      Nosakot riska pakāpi audzētavā vai gliemju audzēšanas zonā, ir būtiski dažādi faktori. Tie var būt šādi faktori, bet ne tikai šeit minētie:
      
                  a)
               
               
                  slimības tieša izplatīšanās pa ūdeni;
               
            
                  b)
               
               
                  akvakultūras dzīvnieku pārvietošana;
               
            
                  c)
               
               
                  ražošanas veids;
               
            
                  d)
               
               
                  audzētavā turēto akvakultūras dzīvnieku sugas;
               
            
                  e)
               
               
                  bioloģiskā drošuma sistēma, ieskaitot personāla kompetenci un apmācību;
               
            
                  f)
               
               
                  audzētavu un gliemju audzēšanas zonu un pārstrādes uzņēmumu blīvums teritorijā ap attiecīgo audzētavu un gliemju audzēšanas zonu;
               
            
                  g)
               
               
                  tas, vai attiecīgās audzētavas vai gliemju audzēšanas zonas tuvumā atrodas audzētavas un gliemju audzēšanas zonas ar sliktāku veselības stāvokli;
               
            
                  h)
               
               
                  uzskaite par veselības stāvokli attiecīgajā audzētavā vai gliemju audzēšanas zonā un citās šajā teritorijā esošajās audzētavās un gliemju audzēšanas zonās;
               
            
                  i)
               
               
                  savvaļas ūdensdzīvniekiem konstatētie slimību patogēni teritorijā ap attiecīgo audzētavu vai gliemju audzēšanas zonu;
               
            
                  j)
               
               
                  cilvēku darbības izraisītais risks attiecīgās audzētavas vai gliemju audzēšanas zonas tuvumā (3);
               
            
                  k)
               
               
                  attiecīgajai audzētavai vai gliemju audzēšanas zonai var piekļūt plēsīgie dzīvnieki vai putni.
               
            Izmantojot kompleksu sistēmu, lai novērtētu riska pakāpi audzētavās un gliemju audzēšanas zonās, un ņemot vērā visus būtiskos riska faktorus, var izveidot audzētavu un gliemju audzēšanas zonu precīzu klasifikāciju pēc riska pakāpes tajās. Tomēr šāda sistēma var būt arī laikietilpīga un nerentabla. Turklāt ir sarežģīti izsvērt dažādus faktorus, lai novērtētu vispārējo risku.
      Ņemot vērā grūtības, kas saistītas ar kompleksas sistēmas izmantošanu, lai klasificētu audzētavas un gliemju audzēšanas zonas pēc riska pakāpes tajās, vairumā gadījumu ir lietderīgi koncentrēties uz šādiem riska faktoriem:
      
                  a)
               
               
                  slimības tieša izplatīšanās pa ūdeni un audzētavu un gliemju audzēšanas zonu tuva ģeogrāfiska novietojuma dēļ;
               
            
                  b)
               
               
                  akvakultūras dzīvnieku pārvietošana.
               
            Šie divi riska faktori vienmēr ir būtiski, neskatoties uz ražošanas veidu, audzētavā vai gliemju audzēšanas zonā turēto akvakultūras dzīvnieku sugām un attiecīgajām slimībām.
      6.3.   PARAUGS RISKA PAKĀPES NOTEIKŠANAI AUDZĒTAVĀS UN GLIEMJU AUDZĒŠANAS ZONĀS
      Šis paraugs, lai noteiktu riska pakāpi (augsta/vidēja/zema) audzētavās vai gliemju audzēšanas zonās, sastāv no trīs posmiem:
      
                  I posms
               
               
                  :
               
               
                  nosaka, cik liela iespējamība iegūt slimību audzētavā vai gliemju audzēšanas zonā;
               
            
                  II posms
               
               
                  :
               
               
                  nosaka, cik liela iespējamība, ka slimība izplatīsies no audzētavas vai gliemju audzēšanas zonas;
               
            
                  III posms
               
               
                  :
               
               
                  apvieno riska pakāpes novērtējumu pēc I un II posma.
               
            I   posms
      Nosaka, cik liela iespējamība iegūt slimību audzētavā vai gliemju audzēšanas zonā.
      
                  Iespējamība iegūt slimību, tai izplatoties pa ūdeni, un audzētavu un gliemju audzēšanas zonu tuva ģeogrāfiska novietojuma dēļ
               
               
                  Iespējamība iegūt slimību, pārvietojot akvakultūras dzīvniekus
               
               
                  Riska pakāpe
               
            
                  Augsta
               
               
                  Augsta
               
               
                  Augsta
               
            
                  Augsta
               
               
                  Zema
               
               
                  Vidēja
               
            
                  Zema
               
               
                  Augsta
               
               
                  Vidēja
               
            
                  Zema
               
               
                  Zema
               
               
                  Zema
               
            
         
      II   posms
      Nosaka, cik liela iespējamība, ka slimība izplatīsies no audzētavas vai gliemju audzēšanas zonas.
      
                  Iespējamība, ka slimība izplatīsies pa ūdeni un audzētavu un gliemju audzēšanas zonu tuva ģeogrāfiska novietojuma dēļ
               
               
                  Iespējamība, ka slimība izplatīsies, pārvietojot akvakultūras dzīvniekus
               
               
                  Riska pakāpe
               
            
                  Augsta
               
               
                  Augsta
               
               
                  Augsta
               
            
                  Augsta
               
               
                  Zema
               
               
                  Vidēja
               
            
                  Zema
               
               
                  Augsta
               
               
                  Vidēja
               
            
                  Zema
               
               
                  Zema
               
               
                  Zema
               
            
         
      III   posms
      Apvieno riska pakāpes novērtējumu pēc I un II posma.
      
                  I posms. Iespējamība iegūt slimību
               
               
                  Augsta
               
               
                  V
               
               
                  A
               
               
                  A
               
            
                  Vidēja
               
               
                  Z
               
               
                  V
               
               
                  A
               
            
                  Zema
               
               
                  Z
               
               
                  Z
               
               
                  V
               
            
                   
               
               
                   
               
               
                  Zema
               
               
                  Vidēja
               
               
                  Augsta
               
            
                   
               
               
                   
               
               
                  II posms. Iespējamība, ka slimība izplatīsies
               
            6.4.   RISKA PAKĀPE KONKRĒTĀS I KATEGORIJAS AUDZĒTAVĀS UN GLIEMJU AUDZĒŠANAS ZONĀS
      Saskaņā ar Direktīvas 2006/88/EK III pielikuma B daļu var uzskatīt, ka zema riska pakāpe ir visās audzētavās un gliemju audzēšanas zonās, kurās netur sugas, kas ir uzņēmīgas pret kādu no uzskaitītajām neeksotiskajām slimībām, vai kur ir zināms, ka patogēns nav spējīgs izdzīvot dalībvalstī, zonā vai iecirknī un attiecīgā gadījumā to ūdens avotos. Tāpēc principā nav nepieciešams ar risku pamatotajā dzīvnieku veselības uzraudzības shēmā ietvert atšķirīgu pārbaužu biežumu.
      Tomēr minētajās audzētavās un gliemju audzēšanas zonās var būt atšķirīga riska pakāpe saistībā ar uzskaitīto neeksotisko slimību vai jaunu slimību iegūšanu un izplatīšanos. Tāpēc dalībvalstis var klasificēt šīs audzētavas un gliemju audzēšanas zonas pēc riska pakāpes tajās, tādējādi attiecinot uz tām atšķirīga līmeņa uzraudzību un pārbaudes. Tā rīkojoties, dalībvalstis var ņemt vērā arī nepieciešamību optimizēt resursu izlietojumu.
      6.5.   IESPĒJAMĪBAS IZVĒRTĒJUMS PAR TO, KA SLIMĪBU VARĒTU IEGŪT VAI KA TĀ VARĒTU IZPLATĪTIES PA ŪDENI UN AUDZĒTAVU UN GLIEMJU AUDZĒŠANAS ZONU TUVA ĢEOGRĀFISKA NOVIETOJUMA DĒĻ
      6.5.1.   Ievads
      Audzētavās un gliemju audzēšanas zonās slimības iegūšanas un izplatīšanās riska pakāpe ir zema, ja var uzskatīt, ka ūdens avoti un iztekas vai ūdens vide, kurā atrodas audzētava vai gliemju audzēšanas zona, nodrošina konkrētu aizsardzības līmeni pret slimību patogēnu ieviešanu un izplatīšanos. Slimības iegūšanas un izplatīšanās risks audzētavās vai gliemju audzēšanas zonās un no tām, slimībai izplatoties pa ūdeni, un audzētavu un gliemju audzēšanas zonu tuva ģeogrāfiska novietojuma dēļ ļoti atšķiras (4).
      6.3. iedaļā sniegtajā paraugā izšķir tikai lielu un nelielu iespējamību, ka slimības varētu izplatīties pa ūdeni un audzētavu un gliemju audzēšanas zonu tuva ģeogrāfiska novietojuma dēļ.
      Šajā iedaļā sniegti tādu situāciju piemēri, kad var uzskatīt, ka slimības iegūšanas un izplatīšanās iespējamība, tai izplatoties pa ūdeni, un audzētavu un gliemju audzēšanas zonu tuva ģeogrāfiska novietojuma dēļ ir neliela.
      Šajā iedaļā sniegto piemēru saraksts nav pilnīgs. Tāpēc nevajadzētu secināt, ka audzētavās un gliemju audzēšanas zonās, uz kurām neattiecas šie piemēri, ir liela slimību iegūšanas vai izplatīšanās iespējamība.
      6.5.2.   Piemēri situācijām, kad ir zems slimības iegūšanas risks, tai izplatoties pa ūdeni, un audzētavu un gliemju audzēšanas zonu tuva ģeogrāfiska novietojuma dēļ:
      
                  a)
               
               
                  audzētavas un gliemju audzēšanas zonas, kurās ūdeni piegādā no urbuma vai avota;
               
            
                  b)
               
               
                  audzētavas un gliemju audzēšanas zonas, kurās piegādā dezinficētu ūdeni vai ūdeni, kas ir apstrādāts, lai novērstu patogēnu ieviešanu;
               
            
                  c)
               
               
                  audzētavas un gliemju audzēšanas zonas, kurās ūdeni piegādā no jebkura cita ūdens avota,
                  
                              i)
                           
                           
                              kas nav savienots ar audzētavām vai gliemju audzēšanas zonām, vai pārstrādes uzņēmumiem, kuros tur vai pārstrādā sugas, kas ir uzņēmīgas pret tām pašām slimībām kā sugas, ko tur attiecīgajā audzētavā vai gliemju audzēšanas zonā,
                           
                        
                              ii)
                           
                           
                              kurā nav uzņēmīgo sugu savvaļas ūdensdzīvnieku;
                           
                        
            
                  d)
               
               
                  iekšzemes ūdens baseini, ieskaitot dīķus un ezerus, kuri ir izolēti no citiem ūdens avotiem; izlemjot to, vai ūdens baseins būtu uzskatāms par izolētu, jāņem vērā sezonālas izmaiņas, piemēram, saskares iespēja ar citiem ūdens avotiem plūdu dēļ;
               
            
                  e)
               
               
                  piekrastes audzētavas un gliemju audzēšanas zonas, kuras ir aizsargātas, pateicoties drošam attālumam no citām audzētavām un gliemju audzēšanas zonām un no pārstrādes uzņēmumiem, kuros tur vai pārstrādā sugas, kas ir uzņēmīgas pret tām pašām slimībām kā sugas, ko tur attiecīgajā audzētavā vai gliemju audzēšanas zonā; tas, kādam būtu jābūt drošam attālumam, jāizlemj kompetentajai iestādei, ņemot vērā tādus faktorus kā attiecīgo patogēnu spēja izdzīvot atklātos ūdeņos, ūdens straumes un paisuma un bēguma kustības garums.
               
            6.5.3.   Piemēri situācijām, kad ir zems slimības izplatīšanās risks, tai izplatoties pa ūdeni, un audzētavu un gliemju audzēšanas zonu tuva ģeogrāfiska novietojuma dēļ:
      
                  a)
               
               
                  audzētavas un gliemju audzēšanas zonas, kurās notekūdeņus neizvada dabīgajos ūdensceļos (5);
               
            
                  b)
               
               
                  audzētavas un gliemju audzēšanas zonas, kuras izvadīto ūdeni dezinficē vai kā citādi apstrādā, lai novērstu patogēnu izplatīšanos;
               
            
                  c)
               
               
                  audzētavas un gliemju audzēšanas zonas, kuras izvada ūdeni sadzīves kanalizācijas tīklos, ar nosacījumu, ka attiecīgais sadzīves kanalizācijas tīkls ir aprīkots kanalizācijas ūdens apstrādāšanai; tomēr, ja kanalizācijas ūdeni bez apstrādes izvada dabīgajos ūdensceļos, nebūtu jāuzskata, ka šādās audzētavās un gliemju audzēšanas zonās iespējamība ir neliela;
               
            
                  d)
               
               
                  audzētavas un gliemju audzēšanas zonas, kuras neizvada notekūdeņus ūdenī, kur dzīvo tādu sugu akvakultūras dzīvnieki vai savvaļas ūdensdzīvnieki, kuras ir uzņēmīgas pret attiecīgo(-ajām) uzskaitīto(-ajām) slimību(-ām);
               
            
                  e)
               
               
                  iekšzemes ūdens baseini, ieskaitot dīķus un ezerus, kuri ir izolēti no citiem ūdens avotiem; izlemjot to, vai ūdens baseins būtu uzskatāms par izolētu, jāņem vērā sezonālas izmaiņas, piemēram, jebkādas saskares iespēja ar citiem ūdens avotiem plūdu dēļ;
               
            
                  f)
               
               
                  piekrastes audzētavas un gliemju audzēšanas zonas, kuras ir aizsargātas, pateicoties drošam attālumam no citām audzētavām un gliemju audzēšanas zonām, kurās tur sugas, kas ir uzņēmīgas pret tām pašām slimībām kā sugas, ko tur attiecīgajā audzētavā vai gliemju audzēšanas zonā; tas, kādam būtu jābūt drošam attālumam, jāizlemj kompetentajai iestādei, ņemot vērā tādus faktorus kā attiecīgo patogēnu spēja izdzīvot atklātos ūdeņos, ūdens straumes un paisuma un bēguma kustības garums.
               
            6.6.   IESPĒJAMĪBAS IZVĒRTĒJUMS PAR TO, KA SLIMĪBU VARĒTU IEGŪT VAI KA TĀ VARĒTU IZPLATĪTIES, PĀRVIETOJOT AKVAKULTŪRAS DZĪVNIEKUS
      6.6.1.   Ievads
      Dzīvu akvakultūras dzīvnieku pārvietošana uz audzētavām un gliemju audzēšanas zonām un no tām ir ļoti svarīgs slimības pārnešanas veids.
      Novērtējot šo faktoru, jāizvērtē šādi aspekti:
      
                  a)
               
               
                  akvakultūras dzīvnieku izcelsmes vieta;
               
            
                  b)
               
               
                  audzētavai vai gliemju audzēšanas zonai piegādāto akvakultūras dzīvnieku skaits;
               
            
                  c)
               
               
                  akvakultūras dzīvnieku dažādu piegādātāju skaits;
               
            
                  d)
               
               
                  cik bieži akvakultūras dzīvniekus pārvieto uz audzētavām un gliemju audzēšanas zonām un no tām.
               
            6.3. iedaļā sniegtajā paraugā ir tikai ieteikts, lai audzētavas sagrupētu kopā pēc tā, vai tajās ir augsts vai zems slimības iegūšanas vai izplatīšanās risks, pārvietojot akvakultūras dzīvniekus. Tāpēc minētajā paraugā pietiek tikai ar to, ka ņem vērā to, vai audzētavai vai gliemju audzēšanas zonai piegādā vai tā pati piegādā dzīvus akvakultūras dzīvniekus (ieskaitot ikrus), un minēto dzīvnieku izcelsmes vietu.
      Šajā iedaļā sniegti tādu situāciju piemēri, kad var uzskatīt, ka slimības iegūšanas un izplatīšanās risks, pārvietojot akvakultūras dzīvniekus, ir zems.
      Šajā iedaļā sniegto piemēru saraksts nav pilnīgs. Tāpēc nevajadzētu secināt, ka audzētavās un gliemju audzēšanas zonās, uz kurām neattiecas šie piemēri, ir augsts slimību iegūšanas un izplatīšanās risks.
      6.6.2.   Piemēri situācijām, kad ir neliela iespējamība iegūt slimību, piegādājot akvakultūras dzīvniekus audzētavām un gliemju audzēšanas zonām:
      
                  a)
               
               
                  audzētavas un gliemju audzēšanas zonas, kuras pašas sevi apgādā ar ikriem un mazuļiem (6);
               
            
                  b)
               
               
                  gadījumi, kad akvakultūras dzīvniekus piegādā tikai no slimības neskartām zonām vai iecirkņiem. Audzētavām un gliemju audzēšanas zonām, kuras pēc veselības stāvokļa pieder pie III un IV kategorijas, nav noteikta prasība saskaņā ar Kopienas tiesību aktiem, ka akvakultūras dzīvnieki jāpiegādā no slimības neskartām zonām vai iecirkņiem, un fakts, ka attiecīgā audzētava izvēlas iegūt dzīvniekus no slimības neskartas zonas vai iecirkņa, atšķir šo audzētavu no citām audzētavām, kuras pieder pie tās pašas veselības stāvokļa kategorijas. I kategorijas audzētavām būtu jāsaņem dzīvnieki tikai no slimības neskartas izcelsmes vietas. Tāpēc šīm audzētavām jānosaka prasība, ka dzīvnieki vai nu jāpiegādā no tās pašas slimības neskartās teritorijas, vai ka audzētavai jābūt ierobežotam akvakultūras dzīvnieku piegādātāju skaitam;
               
            
                  c)
               
               
                  gadījumi, kad piegādā savvaļas akvakultūras dzīvniekus, kuri ir izlaisti no karantīnas un paredzēti turpmākai turēšanai audzētavā;
               
            
                  d)
               
               
                  gadījumi, kad piegādā dezinficētus ikrus; tas attiecas tikai uz gadījumiem, kad ar zinātniskiem pierādījumiem vai praktisku pieredzi ir apliecināts, ka dezinficēšana iedarbīgi līdz pieņemamam līmenim mazina to uzskaitīto slimību pārnešanas risku, pret kurām ir uzņēmīgas audzētavā vai gliemju audzēšanas zonā esošās sugas.
               
            6.6.3.   Piemēri situācijām, kad ir neliela slimību izplatīšanās iespējamība, piegādājot akvakultūras dzīvniekus audzētavām vai gliemju audzēšanas zonām:
      
                  a)
               
               
                  audzētavas un gliemju audzēšanas zonas, kuras nepiegādā dzīvniekus turpmākai turēšanai audzētavā, izklāšanai vai krājumu atjaunošanai;
               
            
                  b)
               
               
                  zivaudzētavas, kuras piegādā tikai dezinficētus ikrus; tas attiecas tikai uz gadījumiem, kad ar zinātniskiem pierādījumiem vai praktisku pieredzi ir apliecināts, ka dezinficēšana iedarbīgi, līdz pieņemamam līmenim mazina to uzskaitīto eksotisko vai neeksotisko slimību pārnešanas risku, pret kurām ir uzņēmīgas audzētavā esošās sugas.
               
            
         (1)  Piemēram, varavīksnes foreļu audzētava varētu būt lašu infekciozās anēmijas neskarta (I kategorija), piederēt pie II kategorijas (saskaņā ar apstiprinātu uzraudzības programmu) saistībā ar virālo hemorāģisko septicēmiju, un tajā varētu būt nezināms stāvoklis attiecībā uz infekciozo hematopoētisko nekrozi (III kategorija).
      
         (2)  Piemēram, audzētavā, kura ir pasludināta par uzskaitītās neeksotiskās slimības neskartu, parasti ir zems šādas slimības izplatīšanās risks. Tomēr audzētavā, kurā pavairo akvakultūras dzīvniekus, risks ir daudz zemāks nekā audzētavā, kas iepērk mazuļus no viena vai vairākiem dažādiem piegādātājiem.
      
         (3)  Piemēram, transporta ceļi, ostas (balasta ūdens), makšķerēšana.
      
         (4)  Piemēram, sākot ar slēgtām recirkulācijas sistēmām, kurās ūdeni ņem no urbuma un kurās iztekošais ūdens ir dezinficēts (ļoti zems risks), un beidzot ar audzētavām ar jūras būriem, kuru tuvumā atrodas daudz audzētavu (ļoti augsts risks).
      
         (5)  Piemēram, iekšzemes audzētavas, kuras izvada notekūdeņus augsnē vai laukā.
      
         (6)  Tas varētu attiekties uz zivaudzētavām, kurām ir savs vaislas materiāls, un gliemju audzētavām un gliemju audzēšanas zonām, kurās ražošana balstās uz dabisku vairošanos.